NaiveNeuron/SloPal huggingface dataset:
Remišová, Veronika, poslankyňa NR SR (2017-11-30):
Ďakujem. Ďakujem teda za vysvetlenie dôvodu, prečo nesúhlasíte, hoci tie dôvody, ktoré ste uviedli, si vzájomne protirečia. Najprv k navrhovanému riešeniu, že by sa zmenili pravidlá financovania a teda do nich by sa zahrnulo odstupné alebo iné položky. To by sa museli zmeniť pravidlá, finančné pravidlá, ktoré platia pre EŠIF, pre európske štrukturálne fondy, čo je veľmi náročné. Muselo by sa to pravdepodobne vzťahovať na všetky operačné programy a ja to vôbec nevidím reálne, toto riešenie. Na druhej strane hovoríte, že každý zamestnanec je slobodný sa rozhodnúť, aké zamestnanie prijme, presne tak. A hovoríte teda, zároveň ste argumentovali tým, že tento náš návrh by dostatočne nechránil zamestnancov a mohli by sa vzbúriť mimovládne organizácie. Tento návrh práve pochádza po konzultáciách aj s mimovládnymi organizáciami, aj s tými, ktorých sa tento problém dotýka. To znamená, že implementujú náročné eurofondové projekty a musia toho zamestnanca na šesť mesiacov prepustiť, lebo tak im to káže Zákonník práce, čo je absurdná situácia. Pritom tie projekty skutočne trvajú, áno, niektoré trvajú 5 mesiacov, ale niektoré trvajú aj 3, 4, roky a veľmi dobre vieme, koľko trvajú výskumné projekty, tie môžu trvať až 7 rokov. A Zákonník práce im nedáva možnosť zamestnať napríklad projektového manažéra na celé trvanie eurofondového projektu a komplikuje im to absurdným spôsobom, no musia ho prepustiť na 6 mesiacov, aby ho potom mohli znovu prijať. Čiže na jednej strane my hovoríme, eurofondy sú implementované zle, robia sa chyby, máme veľkú fluktuáciu zamestnancov, tí sú neodborní, potom sa robia chyby, chyby sa robia vo verejnom obstarávaní... (Prerušenie vystúpenia časomerom.)
Figeľ, Ján, podpredseda NR SR (2014-11-10):
Poprosím o kľud v sále, dá sa každému prihlásiť do faktickej. Nech sa páči, Anton Martvoň.
Danko, Andrej, predseda NR SR (2017-03-31):
Ďakujem. Keďže máme za sebou vystúpenie všetkých europoslancov a ja by som ešte raz povedal, že vnímam toto stretnutie europoslancov s našimi poslancami slávnostne a ak vznikajú procesne mierne chyby, verím, že to druhé stretnutie s europoslancami splní všetky očakávania každého. Takže sa pokúsime, teraz po odznení všetkých vystúpení poslancov Európskeho parlamentu by mal mať možnosť vystúpiť poslanec Národnej rady poverený poslaneckým klubom a položí otázky zo svojho miesta v rokovacej sále v rozsahu piatich minút. Preto to opakujem, pretože zakladáme nejakú tradíciu. Poprosím, aby sa prihlásili poverení poslanci poslaneckými klubmi. V poradí, v akom sa prihlásia, im umožním potom v rozsahu piatich minút z miesta položiť všeobecné otázky. Následne po vystúpení všetkých poverených poslancov budú mať možnosť v rozsahu piatich minút europoslanci reagovať. Ďakujem. Uzatváram možnosť prihlásenia. Prihlásilo sa päť zástupcov poslaneckých klubov. Prvý sa prihlásil pán poslanec Milan Krajniak. Poprosím pána poslanca Milana Krajniaka.
M. Dzurinda, poslanec: (2007-09-04):
Opýtam sa, aké možnosti má ten prostý človek, ak sa mu stane krivda, ak má pocit, že bol voči nemu porušený zákon alebo spáchaný trestný čin? Aké má možnosti? Jedine polícia, orgány činné v trestnom konaní a súdy. No, ale prečo chcete vy nejaké iné privilegované postavenie? Čo vy ste privilegovaná kasta v tomto štáte? Ak sa aj vám stane krivda, máte využívať možnosti, ktoré sú v normálnej demokracii a v normálnom právnom štáte štandardné. Samozrejme, aj váš príspevok bol ďalším pokusom na odpútanie pozornosti. Ani vy ste nehovorili o tom, či je normálne, že ministerka vyhadzuje milióny korún na kontrolu odpočúvania, že či je normálne, keď premiér v jej prítomnosti klame alebo šíri poplašné správy, straší poctivo šetriacich ľudí, ktorí si na svoj dôchodok šetria. Tomu ste sa, samozrejme, vyhli. No to, čo bolo evidentné, je to, že strácate nervy, prepadávate paranoji a snažíte sa o plazivú boľševizáciu tejto krajiny. (Pokriky v sále a potlesk.) Plazivú boľševizáciu tejto krajiny. (Potlesk.) Najradšej by ste zapchali ústa opozícii, najradšej by ste predvádzali opozičných poslancov do imunitných výborov a, samozrejme, najradšej by ste zapchali ústa aj médiám. Zavádzate plazivú boľševizáciu. Ale, pán minister, nepodarí sa. (Potlesk.)
Mojš, Milan, poslanec NR SR (2018-03-14):
Ďakujem. Vážený pán predsedajúci, vážené kolegyne, kolegovia, vážený pán minister, dovoľte, aby som predniesol dva pozmeňujúce návrhy. Prvý môj pozmeňujúci a doplňujúci návrh je k vládnemu návrhu zákona o prevádzke vozidiel v cestnej premávke a o zmene a doplnení niektorých zákonov, tlač 751. V čl. I § 170 sa za odsek 25 vkladá nový odsek 26, ktorý znie: „(26) Inšpekcia všetkých plynových nádrží na stlačený zemný plyn (CNG) a na skvapalnený zemný plyn (LNG) podľa § 133 ods. 1 musí byť vykonaná do jedného roka od nadobudnutia účinnosti tohto zákona.“. Doterajší odsek 26 sa označuje ako odsek 27. Súčasne navrhujem, aby bod 64 spoločnej správy bol vyňatý na osobitné hlasovanie. Odôvodnenie: V § 170 ods. 26 sa navrhuje ustanoviť prechodné ustanovenie pre inšpekciu všetkých nádrží na zemný plyn. Ďakujem, to je prvý. A druhý pozmeňujúci návrh sa týka ohľadne účinnosti. Prečítam pozmeňujúci a doplňujúci návrh poslanca Národnej rady Slovenskej republiky môj, mňa k vládnemu návrhu zákona o prevádzke vozidiel v cestnej premávke a o zmene a doplnení niektorých zákonov, tlač 751. V čl. VIII (pozn. red.: správne má byť – „čl. XIII“) sa „slová 1. marca“ nahrádzajú slovami „1. mája“. Súčasne navrhujem bod 78 spoločnej správy vyňať na osobitné hlasovanie. Odôvodnenie: Zmena navrhovaného nadobudnutia účinnosti právneho predpisu sa navrhuje z hľadiska zachovania ústavných lehôt v ďalšom štádiu legislatívneho procesu. Ďakujem.
Gabániová, Darina, poslankyňa NR SR (2011-07-08):
Ďakujem. Pán poslanec ma spomenul pri vyčíslovaní dlhu a pri vyčíslovaní dividend, výšky dividend, ktoré si rozdeľujú zdravotné poisťovne. Tak bolo to doteraz 230 mil. eur, všetky peniaze na dividendy vyplatené a dlh nemocníc je 170 eur, možnože pán minister má, 170 mil. eur, možnože pán minister má presnejší údaj už teraz k tomuto dňu. No a všeobecne si myslím, že, aby som doplnila vystúpenie pána Ondruša, pána poslanca Ondruša, že keď arbitrážny súd, teda arbitráž dopade pre Slovenskú republiku priaznivo, môžeme dúfať, že poisťovne budú musieť vrátiť dividendy a bude po dlhu. A ďalšia vec je, že je skutočne príznačné pre naše mediálne prostredie v našej republike, že občania zavádzaní rôznymi nepresnými pojmami, už či sa týka zisku alebo či sa týka, alebo čo sa týka investícií, nazývajú sa sporením v DSS, a sú to pritom investície a peniaze určené na investovanie trebárs do rizikového kapitálu. Skoro ako Horizont Slovakia a BMG Invest, no ale nebudem to komentovať. Čiže občanom treba len presne voliť názvy a presne pomenovávať veci. Poisťovne majú možnosť rozdeliť alebo odmeňovať sa z tzv. správneho poplatku, teda zo správneho fondu, ktorý majú vo výške 3,5 %. Takže nie sú, ak chcú tvoriť zisk, môžu ho tvoriť na základe individuálneho zdravotného poistenia, na základe zmluvy, ktorú... (Prerušenie vystúpenia časomerom.)
Kremský, Peter, poslanec NR SR (2023-02-01):
Ďakujem, pán predseda. Navrhujem termínovať tlač 1101, vládny návrh zákona o energetike a o regulácii v sieťových odvetviach, na dnes štrnástu hodinu. Ďakujem.
Ňarjaš, Erik, poslanec NR SR (2020-11-24):
Vážený pán predsedajúci, v rozprave nevystúpil žiaden poslanec. Pán predsedajúci, budeme preto hlasovať o bodoch spoločnej správy č. 1 až 15 a 18 spoločne s návrhom gestorského výboru schváliť.
Hrušovský, Pavol, podpredseda NR SR (2011-03-22):
Dosť pán poslanec. (Potlesk. Ruch v sále.) Už vám vypli mikrofón, pán poslanec. Ďalší v poradí prihlásený... (Smiech v sále.) Pani ministerka chce reagovať na vystúpenia pánov poslancov s faktickými poznámkami. Nech sa páči, pani ministerka.
K. Tóthová, poslankyňa: (2005-05-24):
Druhá poznámka. Pán poslanec, nesúhlasím s vami, že jeden prípad môže zdržať stavbu. Ak je dobre pripravená, predrokovaná, musí ten, kto ide realizovať stavbu, vedieť, kto nie je ochotný občianskoprávnou cestou riešenie prijať a treba dať návrh na vyvlastnenie. Vyvlastnenie je však výnimka, lebo súkromné vlastníctvo je ústavou chránené a musia byť splnené podmienky a ten, komu sa vyvlastňuje, musí mať právne garancie na ochranu. Bez toho to, prosím, nejde. Ale pri Kii bola druhá otázka, ktorá rezonuje na úrovni Európskeho súdu, či je možné vyvlastňovať v prospech súkromnej osoby. Tam bol problém, pretože Európa neuznáva právo vyvlastňovať v prospech súkromnej stavby, len v prospech stavieb, ktoré organizuje štát a je tam verejný záujem. Takže takto si myslím bola otázka a ja si myslím, že ak sa včas dá návrh na vyvlastňovanie tam, kde je to potrebné, treba nechať všetky procesné garancie, lebo je to zásah do ústavou chráneného práva súkromného vlastníctva.
Pellegrini, Peter, predseda NR SR (2015-12-03):
Kolegyne, kolegovia, poprosím vás naozaj, aby ste pri tejto téme vytvorili kolegovi priestor, aby mohol v kľude predniesť svoj návrh zákona.
Danko, Andrej, predseda NR SR (2016-09-13):
Ďakujem. Poprosím, pokračujeme vo faktických poznámkach, pán poslanec Gábor Grendel.
Brocka, Július, poslanec NR SR (2014-03-19):
Nebudem reagovať na to, čomu som nerozumel, preto nebudem reagovať na pani poslankyňu Vaľovú. Ja si myslím, že v dôchodkovom systéme je potrebné urobiť viacero zmien a nielen v druhom pilieri, dokonca aj v prvom a tam možno ešte väčšie a zásadnejšie, a my v KDH to aj máme v pláne, aby ste vedeli, naozaj treba zvýšiť jeho spravodlivosť, myslím tým prvý pilier, a posilniť prirodzenú rodinnú solidaritu alebo – inými slovami – zvýšiť zásluhovosť rodičov s deťmi v dôchodkovom systéme. Veď to nie sú nové veci, že prvý pilier bez detí, bez tých budúcich prispievateľov, to je jedna veľká pyramídová hra. Dnes sa zamestnané deti, vaše zamestnané deti mnoho razy skladajú na dôchodok niekoho iného a nie vás rodičov a podľa môjho názoru to nie je ani správne, ani spravodlivé a to treba zmeniť a o tom treba aj hovoriť, aj premýšľať a budeme aj konať.
Kaliňák, Robert, poslanec NR SR (2011-09-14):
Ďakujem pekne. Nie je to zvykom, ale chcem naozaj s vami súhlasiť, pán poslanec. Taká úprimná sebareflexia, sebakritika z vašej strany ma zaskočila, pretože takto úprimne priznať, že Slovensko sa dostalo do najťažšej situácie od svojho vzniku, je presne tým, že vládnete. A ja s vami len súhlasím. Až nebudete vládnuť, určite sa bude mať lepšie. (Potlesk.)
Žiga, Peter, podpredseda NR SR (2023-12-14):
Pán poslanec Dej.
Zajačik, Vladimír, poslanec NR SR (2021-06-24):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2014-06-04):
Takže dovoľte, aby som vám prečítala list, ktorý išiel s návrhom zákona: „Vážený pán predseda, podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov za skupinu poslancov Národnej rady Slovenskej republiky predkladám do legislatívneho procesu návrh ústavného zákona,“ a tak ďalej. „Poslanecký návrh vo výboroch uvedú navrhovatelia, teda všetci, a na schôdzi Národnej rady Slovenskej republiky za skupinu poslancov uvedie Ján Figeľ.“ Vychádzajúc zrejme asi z uznesenia ústavnoprávneho výboru je to v tom zmysle, že môže za navrhovateľov vystupovať len ten, ktorý je uvedený v návrhu? (Reakcia z pléna.)
Poliačik, Martin, poslanec NR SR (2012-10-30):
Jofo, ďakujem v prvom rade za podporu tohto zákona. A k obsahu, mňa mrzí, ak som sa niekoho dotkol, ale ja myslím, že som dosť poctivo pristúpil vo svojom vystúpení k tej téme. Ja som povedal, že naformulujem nejakú tézu na začiatku a budem sa snažiť ju obhájiť. Ak sa niekto nestotožnil s obsahom tej obhajoby, tak, samozrejme, preňho tá téza platiť nemusí. Ale ja som venoval 20 minút tomu, aby som učenie, ktoré nejakým spôsobom chápem a vnútorne sa s ním vyrovnávam posledných dvadsať rokov, postavil do určitého kontrastu s názormi iných a na základe toho vyvodil nejaký logický záver. V prípade, že sa niekto nestotožní s tým, že to učenie by malo byť učením lásky, tak, samozrejme, ten záver prijať nemusí. Samozrejme, v tom istom sa ospravedlňujem každému, koho sa to osobne dotklo. To nemal byť žiadny osobný útok. A musím povedať aj na základe reakcií, ktoré mi chodia, ja mám to učenie, ktoré je v Novom zákone, vo veľkej úcte a ako absolvent univerzity s hlbokým kresťanským základom v Trnave s ním dlhé, dlhé roky komunikujem a koniec koncov aj tá moja diplomová práca je založená na kresťanskom ponímaní sveta, aj keď sám sa medzi kresťanov nerátam. To, že niekto to môže brať ako nabúranie svojej viery, skôr tomu rozumiem tak, že nepočúval, čo som chcel povedať, lebo ja som žiadnym spôsobom to učenie ani nezosmiešňoval, ani som ho nedegradoval, len som sa snažil z neho, tak ako ho chápem, vyvodiť jeden konkrétny záver a na základe tých šiestich téz ho aj logicky dokázať. Ďakujem.
A. Belousovová, podpredsedníčka NR SR: (2008-04-03):
Teraz prosím o vystúpenie pána poslanca Minárika.
Kotleba, Marian, poslanec NR SR (2018-02-07):
Pán kolega Mihál, ja si zase dovolím poďakovať vám za to vaše vystúpenie aj z toho titulu, že teda ako bývalý minister ste to povedali a aj ako liberál, ďalší liberál dnes ste priznali, že naozaj je tu obrovské riziko toho zamestnávania cudzincov a že teda ide o vyslovene ohrozenie, ohrozenie slovenského trhu práce. Čiže ja som rád, že už tu táto myšlienka začína širokospektrálne sa uplatňovať a začínajú ju aj presvedčení liberáli chápať, že to, čo my rozprávame úplne od začiatku, je absolútna pravda. No ale trošku k veci. Pán kolega, povedali ste to dobre, len možno by som to ešte doplnil jednou vecou alebo, aby to tí kolegovia zo SMER-u pochopili, aj keď vidíme, že medzi nimi je dosť ťažké nájsť niekoho, kto chce otvorene chápať veci, ako naozaj sú, lebo majú svoju demagogickú pravdu a niektorí sa ani nedajú nejako algoritmizovať ich myslenie, lebo taký Erik Tomáš, to jednoducho človek nepochopí vlastne, že ako on prichádza na tie myšlienky a jednoducho na to asi ani nie je nejaký algoritmus. Ale tým, čo sa tu vláda snaží vytvoriť alebo predložiť prostredníctvom tohto príspevku na mobilitu, na pracovnú mobilitu, neviem, či sme si to uvedomili všetci, ale sa vytvorí začarovaný kruh. Za prácou odídu ľudia na západ, tým pádom na východe toho zostane ešte menej a tým pádom sa ešte viac prehĺbi nezáujem potencionálnych investorov o akúkoľvek akciu na východnom Slovensku. Z toho vyplýva iba jedno: Utvorí sa uzavretý kruh, špirála smrti, ktorej výsledkom bude, ktorej výsledkom bude obrovské zvýšenie regionálnych rozdielov a obrovský prepad životnej úrovne práve na východnom Slovensku. A v tejto situácii musíme povedať, že to zamestnávanie cudzincov nie je príčina, ale iba následok tohto celého a toto len prehlbuje zle nastavený systém.
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 144, za 66, proti 14, zdržalo sa 64 poslancov. Návrh nebol schválený. Prosím pána poslanca Jurzycu, aby uviedol hlasovanie v prvom čítaní o návrhu skupiny poslancov na vydanie zákona, ktorým sa dopĺňa zákon č. 120/1993 Z. z. o platových pomeroch niektorých ústavných činiteľov (tlač 1175). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa dopĺňajú niektoré zákony , tlač 1175.)
Kollár, Boris, predseda NR SR (2022-03-22):
Ďakujem. Prosím, prezentujme sa a hlasujeme. (Hlasovanie.) Prítomných 127 poslancov, za 80, proti 13, zdržalo sa 34. Konštatujem, že sme tento návrh schválili. Teraz prosím určeného spravodajcu z výboru pre sociálne veci poslanca Milana Mazureka, aby uviedol hlasovanie v prvom čítaní o návrhu poslancov Kotlebu, Beluského, Schlosára na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení (tlač 901), bod 64. schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Mariana Kotlebu, Martina Beluského a Rastislava Schlosára na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov , tlač 901.)
Laššáková, Jana, podpredsedníčka NR SR (2014-02-13):
Teraz o slovo požiadal podpredseda vlády a minister vnútra Robert Kaliňák v súlade s rokovacím poriadkom. Nech sa páči, pán podpredseda vlády.
Zmajkovičová, Renáta, podpredsedníčka NR SR (2013-03-22):
Pani poslankyňa Košútová.
Zmajkovičová, Renáta, podpredsedníčka NR SR (2013-09-17):
Pán poslanec Choma.
Grendel, Gábor, podpredseda NR SR (2021-10-05):
Pán poslanec Tomáš Taraba, s faktickou poznámkou. Nie je v sále. Pán poslanec Milan Kuriak.
Žiga, Peter, podpredseda NR SR (2023-12-13):
S reakciou na faktické poznámky pán poslanec Szalay.
Žitňanská, Lucia, poslankyňa NR SR (2019-05-10):
Ďakujem veľmi pekne, pán predsedajúci. Vážení kolegovia, vážený pán minister, ja vo vzťahu k tomuto návrhu zákona chcem len povedať, že som veľmi rada, že tento projekt sa dotiahol, táto idea sa dotiahla do tejto finálnej podoby, že môže o nej rokovať parlament a ja si myslím, že, a teraz bez ohľadu na nejaké detaily, či tam dôjde k nejakému precizovaniu, neviem, ale si myslím, že to môže byť veľmi užitočný nástroj, ktorý môže pomôcť súdnemu systému, aby krátkodobé uvoľnené miesta sudcov boli plynulo obsadzované a bol zabezpečený plynulý výkon súdnictva. Môže to byť fakt užitočný nástroj. Veľmi podporujem túto právnu úpravu a chcela som to povedať. Ďakujem pekne.
Zmajkovičová, Renáta, podpredsedníčka NR SR (2014-05-16):
Pán poslanec Muránsky.
Remišová, Veronika, podpredsedníčka vlády a ministerka investícií, regionálneho rozvoja a informatizácie SR (2021-09-30):
Ďakujem veľmi pekne. Vážený pán, áno, vážený pán poslanec, stabilizácia zdravotníckeho personálu je základným predpokladom pre zvyšovanie kvality poskytovania zdravotnej starostlivosti. Súčasťou rokovaní o návrhu štátneho rozpočtu na budúci rok je aj navýšenie prostriedkov na zvýšenie ohodnotenia zdravotných pracovníkov. Pandémia koronavírusu strhla kulisy Potemkinovej dediny, ktoré sa za uplynulé roky vybudovali v slovenskom zdravotníctve. Poskytovanie zdravotnej starostlivosti bolo zabezpečené v prvom rade vďaka nasadeniu a ochote zdravotníckych pracovníkov. (Obsluha priniesla na rečnícky pult vodu.) Ďakujem. Investičný dlh, predražené nákupy, chýbajúce prístroje, vybavenie po životnosti, nevyhovujúce pracovné prostredie. To je len zlomok faktorov, s ktorými musia zdravotnícki pracovníci zápasiť, namiesto systémového riešenia, motivačného ohodnotenia zdravotníckych pracovníkov sa za uplynulé roky vymýšľali všelijaké mimikry, ktoré mali za cieľ zalepiť oči. Za všetky spomeniem azda len distribúciu akýchsi hygienických balíčkov pre hospitalizovaných pacientov, ktoré u pacientov vzbudzovali dojem humanitárnej pomoci. Pacienti a zdravotníci boli na druhej koľaji. Zdravotníctvo je pre súčasnú vládu jednou z priorít. Len včera boli na rokovaní vlády schválené kľúčové zmeny v prospech zdravotníkov a tiež v prospech pacientov. Ďalšie opatrenia vrátane odmeňovania sa pripravujú. Aj v tejto sále už zazneli vzletné reči o zdravotníckych pracovníkov, ale častokrát nastalo hrobové ticho, keď bolo potrebné sa ich v ťažkej situácii zastať. Mnohí zdravotníci aj dnes zažívajú ťažké chvíle pre nenávisť šírenú, žiaľ, aj niektorými politikmi. Je neospravedlniteľné, ak sú zdravotníci pri výkone svojho povolania atakovaní, napádaní, urážaní niektorými skupinami ľudí, ktorí robia nájazdy na vakcinačné centrá. Prečo nepočuť z tejto snemovne unisonu odmietnutie takýchto praktík? Nebodaj to niektorým v tomto zákonodarnom zbore vyhovuje? Preto, vážený pán poslanec, spravodlivé a motivujúce odmeňovanie zdravotníkov, na ktorom vláda pracuje, je nevyhnutné pre stabilizáciu zdravotníckeho personálu. No rovnako je nevyhnutné, aby sa spoločnosť jednohlasne postavila za zdravotníkov, ktorí sú pre svoju prácu napádaní, zastrašovaní a inak atakovaní. Ďakujem za pozornosť, toto bola odpoveď v mene pána premiéra. (Odkašľanie.)
Pellegrini, Peter, predseda NR SR (2015-09-29):
Nemôžem reagovať na vaše výzvy, nakoľko vediem schôdzu. Pán poslanec Choma, nech sa páči.
Heger, Eduard, poslanec NR SR (2019-09-17):
Ďakujem pekne. Pán kolega, chcem vás aj pri tomto zákone požiadať o to, aby ste špecifikovali krytie výpadku tohto rozpočtu a ešte sa chcem, spomenuli ste nie teraz, ale predtým, že nemôžeme vnímať všetko numericky. Tak ja sa chcem opýtať, že či aj vy vo svojich osobných financiách takto postupujete, že či idete na dlh a či každým rokom sa zadlžujete viac a vlastne, či všetko, či si tiež kladiete tú otázku, že či môžte to posudzovať numericky, resp. neposudzovať numericky. Viete, tu si musíme uvedomiť jednu vec, že ak by ste ma, ak by ste sa doma správali tak, ako sa správa dnešná vláda voči štátu, tak by veľmi rýchlo prišli po váš majetok exekútori. 
A to je presne to, o čom hovorím, že používať argumenty, že nemôžme všetko vnímať numericky a zároveň jedným dychom mať v programe, že chceme mať vyrovnaný a prebytkový rozpočet, to je proste schizofrénia. Takže ja určite budem apelovať na to, aby tu bolo, boli zdravé verejné financie, pretože iba tak môžme zagarantovať, tak ako aj v rodinnom rozpočte môžme zagarantovať, že si neprídu ani po vás, ani po nikoho exekútori. Ďakujem.
Huliak, Rudolf, poslanec NR SR (2024-05-02):
Jožko, dneska si potvrdil to, že patríš medzi ľudí, čo musia niečo povedať, aj keď nemajú čo povedať. Keď už si taký veľký poľovník, mal by si vedieť, že národný program AMO tlmenia afrického moru ošípaných je práve tým zaujímavý, že nemáš inú možnosť v dotknutých lokalitách, ako na vnadisku tú diviačiu zver eliminovať, lebo to, čo si vymenoval, nátlačka, spoločné poľovačky sú tam striktne zakázané. Desať kilo krmiva na mesiac, veznite si do igelitky 10 kilo kukurice a budete mať vôbec prehľad, o čom to je, desať kilo na mesiac, to znamená za hrsť kukurice rozsypať každý deň po tráve, ktorú jednoducho nemá šancu tá ostatná zver ani vidieť, a musíte ju zapracovať buď do pôdy, alebo pod brvná, takto vyzerá oficiálne vnadisko schválené. Tých 10-tisíc na jedného človeka zásahového tímu je minimum, čo sme jednoducho dokázali nejakým spôsobom naškrabať, aby sme ho vybavili. A v ruksaku, konkrétne v nive, mám za 15-tisíc pomôcky, aby som vedel poľovať, a to je bez pušky. A keď, ešte jednu vec, jeden človek na každý okres v zásahovom tíme, Jožko nemá asi pojem o fonde pracovného času, nemá pojem asi, že ten človek musí byť 24/7 a skade vezneme tých biorobotov, ktorí by toto vysupľovali, Jožko môj, čo si si tu všetko navymýšľal, lebo takéto žvásty, ktoré si tu všetko teraz použil, keď ťa počuje poľovník, čo len 10 rokov ktorý poľuje, tak si po tebe spraví úplne jasný názor, že ty nemáš ani len o tejto problematike šajnu. My medzi tými medveďmi žijeme, my tých ľudí dennodenne počúvame a jednoducho sme si vedeli doteraz bez pytliactva a bez týchto vecí, ktoré tu opisuješ, dať rady, pretože sme my koordinovali tie veci v Podpoľaní, jediní na Slovensku, a Fabriciusová za to bola nielen, nie raz poťahovaná, že ako jediná šéfka CHKO dovolí robiť aj regulačné odstrely. Vy ste práve spôsobili tie rozklady na súdoch a stovky... (Prerušenie vystúpenia časomerom.)
Galko, Ľubomír, poslanec NR SR (2014-11-08):
Môžem? Ďakujem pekne. No už teraz trošku kľudnejšie. A vidím, že prišiel medzi nás aj pán premiér. Chcel by som ho požiadať, aby vyvodil svoju osobnú politickú zodpovednosť... (Prerušenie vystúpenia predsedajúcou.)
Dostál, Ondrej, poslanec NR SR (2020-12-09):
Pán predsedajúci, dajte, prosím, hlasovať o tom, že Národná rada prerokuje vládny návrh zákona v druhom čítaní.
P. Hrušovský, predseda NR SR: (2004-10-26):
(Hlasovanie.) 129 prítomných, 121 za, 3 sa zdržali, 5 nehlasovalo. Body zo spoločnej správy sme schválili. Nech sa páči, pán spoločný spravodajca. Zs. Komlósy, poslanec: V rozprave ešte vystúpil pán poslanec Jozef Mikuš, ktorý podal dva pozmeňujúce návrhy, o ktorých môžeme hlasovať spoločne.
Svrček, Miloš, poslanec NR SR (2022-12-05):
Ďakujem za slovo. Pán podpredseda, z dôvodu, že bod 57 ešte bude obsahovať pozmeňujúci návrh, dávam návrh, aby sa zaradil na rokovanie v stredu 7. decembra 2022 po prerokovaní bodu č. 95, ktorý je termínovaný. Jedná sa o návrh poslancov Miloša Svrčeka a Petry Hajšelovej na vydanie ústavného zákona, ktorým sa mení a dopĺňa Ústava Slovenskej republiky.
Bugár, Béla, podpredseda NR SR (2018-06-20):
Nech sa páči, prezentujme a hlasujme o skrátení lehoty. (Hlasovanie.) Prítomných 137, za 74 proti 52, 10 sa zdržali, 1 nehlasoval. Môžme pristúpiť k hlasovaniam, nech sa páči.
Glváč, Martin, podpredseda NR SR (2016-09-09):
Pán poslanec, nerád vás prerušujem, ale...
Gašpar, Tibor, poslanec NR SR (2024-02-08):
Teraz budeme hlasovať o bode 11 druhého pozmeňujúceho návrhu poslankyne Remišovej.
Štarchoň, Peter, poslanec NR SR (2019-06-26):
Vážený pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku... (Prerušenie vystúpenia predsedajúcim.)
P. Paška, predseda NR SR: (2008-06-19):
(Hlasovanie.) 136 prítomných, 57 za, 12 proti, 67 sa zdržalo. Nebudeme pokračovať v rokovaní o tomto návrhu zákona. Dámy a páni, odhlasovali sme všetky prerokované body. Ešte predtým, ako budeme pokračovať v prerušenom rokovaní o programe, vás chcem informovať, že o 14.00 hodine budeme v poobedňajšom programe pokračovať hodinou otázok, po ukončení hodiny otázok to bude bod 71 zmena počtu príslušníkov ozbrojených síl Slovenskej republiky v Afganistane a potom pobežíme podľa schváleného programu. Pán Novotný. Zapnite pána Novotného.
Frešo, Pavol, poslanec NR SR (2014-11-08):
Ďakujem veľmi pekne, pani predsedajúca. Vážený pán minister, pozorne som si vypočul váš príhovor. Ale je to príhovor človeka, ktorého porazili. Je to príhovor človeka, ktorý možno mal podobné, viac sebavedomé príhovory, keď hovoril svojmu premiérovi, že je výborný kandidát na prezidenta, že v každom prípade uspeje, že ho Slovensko chce, Slovensko ho miluje, že ho postavil na nohy a podobné záležitosti a že teda Slovensko ho potrebuje a že je pripravený pre Slovensko. To boli vaše slová, ktorými ste oblepili celé Slovensko. A ľudia urobili to, čo robia v tejto chvíli, že jednoducho vám neveria. Sedíme tu preto, lebo aj na vašich poslancov a, samozrejme, aj na nás a celá verejnosť takmer unisono je totálne pobúrená, ako môžete bohatnúť alebo môžete nechať bohatnúť schránkové firmy s neznámymi vlastníkmi kdesi v daňových rajoch, z toho, že ľudia majú byť chorí, respektíve ľudia majú mať predražené zdravotníctvo. O tom je celá táto schôdza. Nikomu nevysvetlíte, že v nemocnici niet toaletného papiera, ale zato je tam trikrát predražené cétečko. Môžete robiť kampaň, akú chcete, môžete oblepiť Slovensko, čím chcete, ale toto nevysvetlíte, že ten miliónový vývar, ktorý je v tejto chvíli za Piešťany zazmluvnený, ide do vrecka neznámemu, v úvodzovkách, investorovi, ktorého ani vy neviete, z Belize, ďakujem, ktorého ani vy neviete vypátrať. Pán minister, ste v nezávideniahodnej situácii. Obhajujete, skutočne obhajujete ľudí, ktorí bohatnú na nešťastí iných ľudí, a ľudia to tak cítia. Obhajujete ľudí, ktorí sa nevedia, poviem to úplne otvorene, dojesť všetkých tých peňazí a potrebujú ešte miliónový vývar z cétečka v Piešťanoch. Je to hanba!
Viskupič, Marián, poslanec NR SR (2020-12-09):
Pán predsedajúci, týmto sme schválili návrh uznesenia č. 1 zo spoločnej správy. Teraz prejdeme k uzneseniu č. 2. Najskôr budeme hlasovať o bode č. 1 v časti IV spoločnej správy s návrhom gestorského výboru predmetný návrh schváliť.
Grendel, Gábor, podpredseda NR SR (2023-01-26):
Pán poslanec Faič.
P. Paška, predseda NR SR: (2008-11-06):
Sme v treťom čítaní . Otváram rozpravu. Keďže sa neprihlásil nikto, vyhlasujem ju za skončenú a budeme teraz hlasovať o návrhu ako o celku.
Danko, Andrej, podpredseda NR SR (2024-02-27):
Poslanec Pollák.
Grendel, Gábor, poslanec NR SR (2024-01-11):
Ďakujem pekne za slovo. Aj tento návrh skráteného legislatívneho konania a následný, samozrejme, zákon, novela Trestného zákona a Trestného poriadku a ďalších zákonov sú zrejmé na vrátené pani prezidentkou na využitie jej práva veta a už máme možnosť sa oboznámiť s jej zdôvodnením, prečo vrátila parlamentu kompetenčný zákon. A keď si ho prečítame, tak to zdôvodnenie bude úplne pasovať aj na túto situáciu, aj na tieto zákony. Čiže ja si to odcitujem a každý, nech si to premietne potom aj k tomuto Trestnému zákonu: „Vládou deklarované dôvody na skrátené legislatívne konanie o vládnom návrhu sú dôvody politické, v žiadnom prípade nie právne, ani zákonné. Predmet právnej úpravy a dôležité systémové zmeny zavádzané schváleným zákonom musia byť naopak podrobené vecnej, poctivej a odbornej diskusii. Z uvedených dôvodov mám za preukázané, že nebolo a nie je nevyhnutné urýchlené prijatie navrhovaných zmien v zmysle schváleného zákona. Podľa môjho presvedčenia tak odborná aj laická verejnosť boli ochudobnení o diskusiu o vládnom návrhu zákona, pričom legitimita takéhoto obmedzenia demokratickej diskusie nebola daná. Som navyše toho názoru, že aplikácia skráteného legislatívneho konania a samotný priebeh rozpravy v Národnej rade pri schvaľovaní schváleného zákona, kedy v pléne parlamentu nediskutoval s parlamentnou opozíciou žiaden z poslancov vládnej väčšiny, dokonca neboli fyzicky ani len prítomní v sále, nereflektuje kritériá nálezu Ústavného súdu, kde Ústavný súd objasnil okrem iného aj požiadavky na základné pravidlá ústavnoprávneho prieskumu vzťahujúce sa na legislatívny proces, ktoré vyplývajú z čl. I ods. 1 ústavy.“ Ako, viete čo, na šerbeľ. (Potlesk.)
Kaník, Ľudovít, poslanec NR SR (2011-10-19):
Ďakujem za upozornenie. V § 228 ods. 2 sa slová „uvedeného v § 26 ods. 2“ nahrádzajú slovami „väzby alebo výkonu trestu odňatia slobody“ a za slová „odsek 4“ sa vkladajú slová „a z dôvodu pozastavenia prevádzkovania živnosti, pozastavenia výkonu činnosti a pozastavenia činnosti“. 32. V § 228 sa vypúšťa odsek 4. Doterajšie odseky 5 až 7 sa označujú ako odseky 4 až 6. 33. V § 228 ods. 4 sa slová „odsekov 1 až 4“ nahrádzajú slovami „odseku 1“. 34. V § 228 ods. 5 sa slová „až 4“ nahrádzajú slovami „až 3“ a slová “odseku 5“ sa nahrádzajú slovami "odseku 4“. 35. V § 228 ods. 6 sa slová „odseku 6“ nahrádzajú slovami „odseku 5“. 36. V § 231 ods. 1 sa vypúšťa písmeno o). 37. V § 239 sa za slová „ustanovených v“ vkladajú slová „§ 142 ods. 7“. 38. V § 241 ods. 1 sa za slová „§ 142 ods. 6“ vkladajú slová „a 7“. 39. Za § 293bw sa vkladajú § 293bx až 293cb, ktoré vrátane nadpisu „Prechodné ustanovenia k úpravám účinným od 1. januára 2012“ znejú: § 293bx: „Ak dôvod na poskytnutie nemocenskej dávky a nárok na úrazový príplatok vznikol pred 1. januárom 2012, o nároku na nemocenskú dávku a úrazový príplatok sa rozhodne a suma týchto dávok sa určí podľa zákona účinného do 31. decembra 2011.“ § 293by: „V období od 1. januára 2012 do 31. decembra 2014 zamestnávateľ platí poistné na úrazové poistenie vo výške 0,8 % z vymeriavacieho základu ustanoveného v § 138 ods. 8, 11 a 18.“ § 293bz: „V rokoch 2012 až 2014 rozhoduje po predchádzajúcom súhlase dozornej rady generálny riaditeľ o použití finančných prostriedkov základného fondu, ktorý vykazuje prebytok finančných prostriedkov na poskytnutie finančnej pomoci do iného základného fondu, v ktorom nie je dostatok finančných prostriedkov na dávky, na ktorých úhradu je určený.“ (Prerušenie vystúpenia predsedajúcim.)
Borec, Tomáš, minister spravodlivosti SR (2014-12-09):
Ďakujem pekne, pani predsedajúca. Vážené panie poslankyne, poslanci, dovoľte mi, aby ako poverený minister som predstavil v prvom čítaní vládny návrh zákona, ktorým sa mení a dopĺňa zákon č. 85/1990 Zb. o petičnom práve v znení neskorších predpisov a ktorým sa dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení zákona č. 214/2014 Z. z. Petičné právo, ako základné právo zahrnuté do politických práv, predstavuje jednu z foriem priamej demokracie a je jedným z prostriedkov, prostredníctvom ktorých dochádza k uplatneniu princípu suverenity občanov zakladajúceho ich legitímny nárok zúčastňovať sa na správe vecí verejných. Petície sú tiež nástrojom kontroly verejnej moci občanmi. Zákon o petičnom práve vo všeobecnosti podrobnejšie špecifikuje možnosti realizácie petičného práva. Návrh zákona obsahuje výrazné prvky podporujúce dialóg medzi občianskou spoločnosťou a orgánmi verejnej moci a tým nadväzuje na ciele vlády Slovenskej republiky vyplývajúce z programového vyhlásenia vlády na roky 2012 až 2016, v rámci ktorých chce vláda priblížiť štát k občanovi a podporiť aktívny dialóg s občianskou spoločnosťou a so zástupcami neziskového sektora. Týmito prvkami sú napríklad povinné zverejňovanie výsledkov vybavenia petície a povinné prerokovanie petícií, ktoré podporil väčší počet osôb. Zároveň boli do návrhu doplnené prvky prispievajúce k rozvoju služieb poskytovaných v rámci e-Governmentu v súvislosti s petičným právom. Ďakujem, pani predsedajúca, skončil som.
Klus, Martin, poslanec NR SR (2018-09-20):
Ďakujem pekne. Ja by som len rád podporil pána poslanca Grendela v tejto výzve. Naozaj je čas na zodpovednosť a keďže tu nie je môj kolega poslanec Ľubo Galko, tak zaňho sa prihováram v duchu, naozaj prestaňme politikárčiť, prestaňme kádrovať a riešme veci v prospech občanov tejto krajiny. Ďakujem pekne.
Brocka, Július, poslanec NR SR (2012-11-29):
Ja obdivujem kolegu Švejnu, teda, pán kolega, vás v tom, že ste tak pekne argumentovali, ale v podstate ani nebolo pre koho argumentovať, lebo je tu hŕstka poslancov, teda najmä tých vládnych, ktorých chceme presvedčiť. Ale ja som rád, že je tu minister sociálnych vecí. A ja sa pokúsim teda keď už tí poslanci zo strany SMER z toho nič nebudú mať, aby aspoň on mal niečo z toho, čo ste vy hovorili, pán poslanec. Rovná 19-percentná daň neznamená, že každý platí 19 %. A ukážem to teraz pánovi ministrovi sociálnych vecí, že dnes zamestnaný človek s príjmom 700 eur pri 19-percetnej dani v prípade, ak jeho manželka je napr. pri dvoch deťoch a uplatňuje si on nezdaniteľné minimum na manželku, tak tento človek s príjmom 700 eur mesačne má nulovú daň. My sme práve vďaka tomu pri rovnej dani rešpektovali princíp, že nik, ani ten, kto mal 10- alebo 12-percentnú daň z príjmu, ktorá bola pred rovnou daňou, lebo začínala na takej úrovni, aby neplatil pri 19-percentnej sadzbe vyššiu daň. Čiže človek so 700-eurovým príjmom dnes má nulovú daň. (Ukázanie tabuľky.) Ale vy prijatím tohto zákona o daniach z príjmov a tým, že rušíte daňovú úľavu na manželku, spôsobíte, že tento človek s príjmom 700 eur každý mesiac bude mať daň 59 eur, pán minister, každý mesiac. Tí štrajkujúci učitelia to ešte netušia, ktorí lobujú, bojujú, aby ste im o 10 % zvýšili platy, vy im dáte len 5 %... (Prerušenie vystúpenia časomerom.)
Blanár, Juraj, podpredseda NR SR (2020-12-10):
Ďakujem, pán minister. Opäť pán poslanec nemá záujem o doplňujúcu otázku, vaša asi bola dostatočná odpoveď. Pristúpime teraz k ďalšej otázke, ktorú položila pani Monika Kozelová. Pani poslankyňa položila túto otázku na ministra dopravy a výstavby Slovenskej republiky Andreja Doležala: „Pán minister, v akom štádiu rozpracovanosti je stavba nájomných bytov?“ Nech sa páči.
Hlina, Alojz, poslanec NR SR (2013-06-19):
Ja s pani Laššákovou dobre vychádzam, ona ma dokonca, my máme už aj takú historickú skúsenosť, že ma na 25. výročie sviečkovej demonštrácie vypla, obraz aj zvuk, len ste zabudli pustiť tú markízu anjelov. To sa bude pamätať dlho. Ale ináč myslím, že celkom dobre. Ja keby som rozvinul tie konšpiračné teórie, na ktoré ľudia niektorí fakt reagujú a silno reagujú dneska zverejnili koncepciu ministerstva spravodlivosti, počet väzníc má stúpnuť (povedané so smiechom), proste kopu okolností. To keby niekto chcel, chcel fakt, že tunovať, tak to vytunuje. Vážení, k metódam, manipulatívnym systémom práce patrí aj to vymývanie mozgov, brainwashing. A nechcem to rozvinúť, že ako sa komu darí, ale nakoniec ľudia prídu o všetko pre svojich vodcov a ešte tomu tlieskajú. No, že ja by som bol nerád, keby sme sa dožili, že ešte prídeme o Chopok a ešte tomu niektorí vaši členovia alebo sympatizanti, budú tomu tlieskať. Lebo zdá sa, že aj k tomu, k takejto absurdite sa pomaličky, ale isto blížime. Ja chcem stále veriť tomu, že to je proste vec, ktorú si niekto na seba zobral, takže s tým nikto nesúhlasil od vás, že SMER nie je sekta. Ja chcem tomu veriť, ale ten, kto vám to takto celé pokazil, teraz sa to tu zjavilo a on je tiež späť, tak nech sa k tomu chlapsky vyjadrí, aby sme vedeli, s kým máme tu česť, že o čo ide. Že o čo ide SMER-u, o čo ide Flašíkovi, o čo, viete, pokiaľ niekto chce nastoľovať nový poriadok, nech sa páči. Otázka stojí, že či mu to umožňujú zákony, a otázka stojí, že či to občania tejto krajiny chcú.	Ďakujem.
Jasaň, Viliam, poslanec NR SR (2015-05-13):
Hlasujeme o treťom bode zo spoločnej správy.
V. Veteška, podpredseda NR SR: (2006-09-06):
Otváram rozpravu. Písomne sa do rozpravy prihlásil jediný poslanec, pán poslanec Lipšic. Nech sa páči, máte slovo.
J. Burian, poslanec: (2007-11-28):
Budeme hlasovať o pozmeňujúcich návrhoch, ktoré odzneli v rozprave. Prvý pozmeňujúci návrh podal pán poslanec Richter. Pýtam sa: Budeme hlasovať o obidvoch bodoch naraz spoločne? Áno. Môžeme hlasovať o bodoch pozmeňujúceho návrhu spoločne pána Richtera.
Bagačka, Michal, poslanec NR SR (2015-07-03):
Ďakujem za slovo. Vážený pán predseda, dámy a páni, v rozprave vystúpilo 12 poslancov a bolo podaných 8 pozmeňujúcich a doplňujúcich návrhov. Pristúpime k hlasovaniu o pozmeňujúcich a doplňujúcich návrhoch zo spoločnej správy. Dovoľujem si upozorniť, že pán poslanec Novotný požiadal o vyňatie bodu 16 spoločnej správy na osobitné hlasovanie. Budeme teda hlasovať nasledovne: o bodoch 1 až 6, bode 8, bodoch 10 až 15 a 17 až 20 spoločne s odporúčaním gestorského výboru schváliť.
Bugár, Béla, podpredseda NR SR (2017-03-23):
Prezentujme sa a hlasujme o návrhu prerokovať návrh v treťom čítaní. (Hlasovanie.) Prítomných 143, za 141, 2 sa zdržali. Konštatujem, že sme v treťom čítaní . Pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči.
Mikloško, Jozef, poslanec NR SR (2015-05-15):
Ďakujem pekne. Asi je to tak, pán minister, exminister to iste dobre vie, v školách len to, čo je akreditované. Len toto je príklad, že sa to porušilo. Tá hra proti AIDS sa tu praktizuje už 10 rokov po školách, nemáme prehľad, kde bola, kde nebola, celé to prasklo vtedy, keď jedna košická škola začala proti tomu protestovať, rodičia boli zdesení, deti boli zdesené. Čiže za tých 10 rokov iste navštívili mnoho škôl, neviem ktoré, možná niekde to nie tak razantne dávali, ale keď si pozriete tie obrázky a tých 27 strán materiálu, ktorý je k tomu a ku ktorému potom sú krásne panely a neviem čo všetko, je to päť stanovíšť, ja som hovoril o tom prvom, druhom, ale ešte je ich ďalšie tri, ale tá razancia klesá, ale to prvé stanovište, keby si videl, tak neviem, či by si nemal ísť na spoveď, pán minister, či exminister. Dobre. Takže v tomto smere treba dodržať to, že len to, čo je akreditované, ale vidíme, že to tak nie je. Že aj kúzelník dôjde a nie je akreditovaný, nevieš, čo bude robiť. Ale, isteže, školu treba otvoriť aj zaujímavým veciam, zaujímavým prednáškam, ale treba o tom informovať dopredu rodičov. Ďakujem.
Mojš, Milan, poslanec NR SR (2014-10-22):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet a ústavnoprávnemu výboru. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní. Prosím, dajte hlasovať.
Šimečka, Michal, podpredseda NR SR (2024-06-27):
Ďakujem pekne. Pán poslanec Lešo nemá v tejto chvíli doplňujúcu otázku, preto ideme na otázku č. 2, ktorá je totožná, od pani poslankyne Plevíkovej, ale pýtam sa, nemá doplňujúcu otázku? Otázka č. 3 je rovnako totožná. Takže ideme na otázku 4, ktorú položil pán poslanec Mažgút a ktorá znie: „Vážený pán predseda vlády, mediálnym priestorom prehrmela informácia, že na Slovensku má vzniknúť nová vojenská základňa NATO na východe Slovenska, ktorá má slúžiť na presun západných zbraní na Ukrajinu. Viete nám túto informáciu potvrdiť alebo vyvrátiť?“ Pán minister.
Grendel, Gábor, poslanec NR SR (2024-09-20):
Ďakujem za slovo a ďakujem za všetky faktické poznámky. Budem reagovať, len na reakcie koaličných politikov, ktorí mi vyvrátili všetko, čo som povedal. (Rečník na chvíľu zmĺkol.) Ďakujem za slovo.
Blcháč, Ján, poslanec NR SR (2023-02-08):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Hrnčiar, Andrej, podpredseda NR SR (2017-03-30):
Posledný písomne prihlásený do rozpravy je pán poslanec Blaha, nech sa páči.
Laššáková, Jana, podpredsedníčka NR SR (2013-06-21):
S reakciou pán poslanec Matovič, nech sa páči.
Bugár, Béla, podpredseda NR SR (2016-12-06):
Otváram rozpravu v rámci tohto čítania. Pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči.
Pellegrini, Peter, predseda NR SR (2024-02-08):
Prezentujme sa a hlasujme o bode 166 druhého pozmeňujúceho návrhu pána poslanca Galka. (Hlasovanie.) Prítomných 116 poslancov, za 9, proti 76, zdržalo sa 29, nehlasovali 2. Tento bod sme neschválili.
J. Brocka, poslanec: (2007-05-18):
Vy ste možno nepočúvali pozorne celé moje vystúpenie a vytrhli ste len niektoré veci z kontextu, ktoré nakoniec pri tejto deklarácii ani ja nepovažujem za najpodstatnejšie, ale prosím. Pán kolega Číž, medzi nami sú dva zásadné rozdiely. Ja na rozdiel od vás nie som hrdý na socialistický štát. Moja druhá rozdielnosť medzi nami dvomi, ako ju ja vidím, je v tom, že ja bránim slovenské ekonomické záujmy, vy v tejto chvíli bránite ekonomické záujmy, ak ste proti, Francúzov, Nemcov a iných, ktorí sa bránia daňovým reformám a ktorým vadí, že ich podnikateľské subjekty prichádzajú na Slovensko a tu vytvárajú pracovné príležitosti, na zelenej lúke, aj na západe krajiny, aj na východe krajiny. A tá poznámka k tomu laboratóriu odborárov. No viete, pripomeniem vám takisto jednu udalosť, o ktorej som tu už hovoril, keď prišli odborárski bossovia zo Slovenska demonštrovať do Bruselu v rámci solidarity s odborármi Európskej únie, keď sa prerokúvala v Európskom parlamentu Bolkesteinova smernica o službách, oni až tam pochopili, že najlepšie pre nich by bolo, tí odborárski bossovia keby zostali doma, lebo až v Bruseli zbadali, že tí odborári práve proti tomu protestovali, že u nás sú nižšie dane, že z Nemecka a Francúzska chodia ľudia na Slovensko vytvárať pracovné príležitosti. Pán kolega, čiže v tomto som ja kritizoval tie odborárske laboratóriá a vlastne aj vás.
Šeliga, Juraj, podpredseda NR SR (2020-09-17):
Ďakujem pekne, pán minister. Poprosím pána spoločného spravodajcu Kremského, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko.
Zmajkovičová, Renáta, podpredsedníčka NR SR (2014-01-29):
Pán poslanec Senko.
Bugár, Béla, podpredseda NR SR (2017-03-29):
Prezentujme sa a hlasujme. (Hlasovanie.) Prítomných 147, za 52, proti 19, zdržalo sa 75 poslancov, 1 nehlasoval. Návrh nebol schválený. Teraz, vážené panie poslankyne, páni poslanci, chcem vás informovať, že vláda Slovenskej republiky doručila Národnej rade návrh na skrátené legislatívne konanie o vládnom návrhu novely zákona č. 250/2012 Z. z. o regulácii v sieťových odvetviach, tlač 492, prvé čítanie o tomto vládnom návrhu zákona, tlač 493. Takže podávam návrh na zaradenie týchto nových bodov do programu 14. schôdze, budúci týždeň v utorok o 9.00 by sme začali prerokovávať tento návrh. Dohoda je taká, že druhé čítanie by bolo až potom na ďalšej schôdzi. Takže je všeobecný súhlas? Nie. Nech sa páči, prezentujme sa a hlasujme. (Hlasovanie.) Prítomných 146, za 80, proti 60, zdržali sa 6. Konštatujem, že návrh bol schválený. Ešte teraz, nakoľko spustíme potom tajné hlasovanie, zvolanie výborov na zajtra. Pán poslanec Jarjabek.
Šeliga, Juraj, podpredseda NR SR (2020-07-23):
Ďakujem pekne. S reakciou na pána podpredsedu Národnej rady traja páni poslanci. Pán poslanec Blaha, nech sa páči.
Laššáková Jana, podpredsedníčka NR SR (2014-11-25):
Navrhujete zaradiť návrh, aby sme prijali návrh uznesenia, kde uložíme pánovi ministrovi Maďaričovi, aby predložil správu o...
Bugár, Béla, doterajší podpredseda NR SR (2012-04-04):
Martin Fronc.
Bugár, Béla, podpredseda NR SR (2018-03-26):
Pán poslanec Baránik, ešte raz a vykážem vás z rokovania.
Kollár, Boris, predseda NR SR (2021-07-01):
S ďalšou faktickou poznámkou vystúpi pán poslanec Nemec, nech sa páči.
Paška, Pavol, predseda NR SR (2014-06-11):
(Hlasovanie.) 121 prítomných, 47 za, 71 sa zdržalo, 3 nehlasovali. Návrh sme neschválili. Pani poslankyňa Gibalová uvedie v prvom čítaní hlasovanie o návrhu pána podpredsedu Národnej rady Figeľa a pánov poslancov Hudackého a Brocku na vydanie zákona o podpore viacgeneračnej solidarity v rodinách, je to tlač 986. (Hlasovanie o návrhu poslancov Národnej rady Slovenskej republiky Jána Hudackého, Jána Figeľa a Júliusa Brocku na vydanie zákona o podpore viacgeneračnej solidarity v rodinách a o zmene a doplnení niektorých zákonov v znení neskorších predpisov , tlač 986.)
Danko, Andrej, predseda NR SR (2016-10-26):
Ďakujem. Chce sa vyjadriť pán spravodajca? Nie. Ďakujem. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony . Návrh zákona má parlamentnú tlač 278. Návrh na jeho pridelenie na prerokovanie výborom je v rozhodnutí č. 281. Dávam slovo poslancovi Eduardovi Hegerovi, aby za skupinu poslancov návrh zákona uviedol.
Kmec, Peter, poslanec NR SR (2021-06-30):
Erik, správne si poukázal na ten, na ten jasný konflikt medzi tým, ako prebiehala prvá, prvá fáza boja proti pandémii s tou druhou a tam je jasne vidno a pre mňa je to nepochopiteľné, ako vládni poslanci vysvetľujú, že tá prvá fáza bola úspešná vďaka Igorovi Matovičovi a tá druhá fáza bola neúspešná kvôli opozícii, čo je totálny nonsens. Pretože to nie je o tom, či Igor Matovič správne bojoval s krízou alebo nie, ale prvá fáza úspechu bola v tom, že tuto tento boj viedli odborníci. Predchádzajúci predseda vlády Pellegrini počúval odborníkov, nechal ich riadiť a bojovať proti koronakríze. A presne vieme, kedy sa začal ten najväčší Armageddon, keď Igor Matovič vstúpil do riadenia krízy a začal politicky otvárať prevádzky, či už to boli kostoly, alebo povoľoval svadby aj vďaka tomu, že sa ženil šéf jeho poslaneckého klubu, a tam sa začali tie najväčšie problémy. Igor Matovič prestal počúvať odborníkov, dokonca s nimi začal bojovať, nazýval ich múdrosráčmi a potom je ten výsledok takmer 13-tisíc mŕtvych, neúmerné škody. Igor Matovič takisto si ani neprečítal, kde si zaplatil jeho exminister zdravotníctva inzertnú, inzertný článok, bol to Lancet, nie Science, a bola to len vyslovene propaganda ohľadom povinného a celoplošného testovania, pretože žiadna iná krajina na svete na tento krok nepristúpila. Každý to označoval na neefektívne a nevedecké testovanie a postup.
Laššáková, Jana, podpredsedníčka NR SR (2014-05-29):
Tu je.
Bugár, Béla, podpredseda NR SR (2017-06-14):
Nech sa páči, prezentujme sa a hlasujeme. (Hlasovanie.) Prítomných 133, za 90, proti 10, zdržalo sa 33 poslancov. Konštatujem, že tieto body sme schválili. Nech sa páči.
Jurinová, Erika, podpredsedníčka NR SR (2015-01-29):
Na vaše vystúpenie chcú reagovať traja poslanci. Uzatváram možnosť prihlásiť sa s faktickou. Nech sa páči, pán poslanec Mihál.
P. Paška, predseda NR SR: (2009-06-24):
(Hlasovanie.) 142 prítomných, 90 za, 2 proti, 49 sa zdržalo, 1 nehlasoval. Konštatujem, že tieto body sme schválili.
Vitteková, Anna, poslankyňa NR SR (2015-12-01):
O bode 13, ktorý obsahuje dve prílohy, tu nemôžeme hlasovať, keďže neboli schválené body 3 a 6 pozmeňujúceho návrhu pána poslanca Beblavého. A tieto body odkazujú na obe prílohy. Okrem toho sa bod 13 vylučuje so schválenými pozmeňujúcimi návrhmi mojím a pani poslankyne Kučerovej. (Reakcia z pléna.)